6./   A lifelong-learning elméleti megközelítése

A világ napjainkban gyors változással, növekvő globalizációval, valamint a gazdaság és a szocio-kultúrális kapcsolatok bonyolódó komplexitásával jellemezhető. 

Az új gazdasági és szociális struktúrák hajtóereje az információ és a tudás. Az információk előállításának, tárolásának és továbbküldésének hagyományos formái nagy változásokon mentek keresztül, ami átformálta az emberek közötti érintkezés, az üzleti kapcsolatok, és a munkavégzés eddig kialakult formáit is, valamint nem hagyta érintetlenül az oktatási és a szakképzési rendszereket sem. 

Ezen változások sebességének függvényében, és az információs és kommunikációs technológiák (IKT) ismeretében kell az Európai Uniónak is az oktatási és képzési céljait meghatároznia. 

A lifelong learning (élethosszig tartó tanulás) fogalom megjelenése

1970-ben egy UNESCO-konferencián Paul Lengrand
 „Bevezető az egész életen át tartó tanulásba” (Introduction to Lifelong Learning) címmel tartott előadást. Ezt követően az UNESCO felállított egy nemzetközi bizottságot (International Commission on the Development of Education), amelyet Edgard Faure
 vezetett. A bizottság feladata egy nemzetközi felmérés elkészítése volt az oktatás helyzetéről.

Az eredményeket 1972-ben az UNESCO Bizottság közzé tette, „Megtanulni létezni. A ma és a holnap oktatása” címmel (Learning to be. A Wold of Education Today and Tomorrow). A legnagyobb hangsúlyt az egyének egész életen át tartó tanuláshoz való jogára, annak szükségességére és minőségére fektették.

Fontosnak tartották, hogy a lehető legnagyobb számú embert vonják be és főként a hátrányos társadalmi csoportok oktatáshoz való hozzáférését segítsék elő.

Az OECD 1973-ban „Visszatérő oktatás: stratégia az egész életen át tartó tanulás számára” (Recurrent Education: A Strategy for Lifelong Learning) című jelentésében különösen a globális gazdaság, a versenyképesség, valamint a tanulás és a tevékenység összefüggéseivel foglakozott. Fontosnak tartotta az alapoktatás szerepét, de a visszatérő oktatás elsősorban az iskolaköteles koron túli oktatást és képzést helyezte középpontba.

Az 1970-es évek közepétől a fogalom és az abból születő ötletek kissé háttérbe szorultak és csak az 1990-es években jelentek meg újra. Ennek oka az volt, hogy a munkanélküliség elleni harc, valamint a versenyképesség növelése érdekében ismét napirendre került az élethosszig tartó tanulás. 

1996-ban „A tanulás: rejtett kincs” (Teaching: The Treasure Within) című UNESCO kiadvány, amely a Delors-jelentésként vált ismertté, az egész életen át tartó oktatás fogalmát a következőképpen definiálja: 

„A 21. század előestéjén az oktatásnak az a feladata, hogy a gyermekkortól kezdve egész életen át segítsen mindenkit abban, hogy dinamikus ismereteket szerezhessen a világról, a többi emberről és saját magáról, az előző fejezetben leírt négy alappillérre
 támaszkodva. Ezt az oktatási folytonosságot, amely végigkíséri az egész életet, ugyanakkor társadalmi dimenziókat is figyelembe vesz, a Bizottság „egész életen át tartó oktatásnak” nevezte el. Ebben látja a 21. századba való belépés kulcsát, s annak feltételét, hogy az emberiség alkalmazkodni tudjon az egyre gyorsabb ritmusban fejlődő világhoz.”

A Delors-jelentés az ambíciózus egyéni fejlődés mellett érvelt. Azonban a legtöbb közéleti fórum a munka világában való biztos előremenetelt állítja középpontba, mint ahogy az OECD által megfogalmazott definíció is.

„A tanulásnak ez a formája magában foglalja az egyéni és szociális fejlődés minden formáját és színhelyét – formálisan az iskolákban, a szakképzési, a felsőoktatási és a felnőttképzési intézményekben, illetve informálisan otthon, a munkahelyen és a közösségben. Ez a megközelítés rendszerszintű; a mindenki által szükségelt tudással és készségekkel kapcsolatos elvárásokra fókuszál, az életkorra való tekintet nélkül. Kiemeli annak szükségességét, hogy a gyermekeket már korai életkorban fel kell készíteni az egész életen át tartó tanulásra, és erőfeszítéseket kell tenni annak érdekében, hogy minden felnőtt (akár foglalkoztatott, akár nem), akinek szüksége van képzésre, megkapja a lehetőséget a tanuláshoz.” 
 

Manapság az egész életen át tartó tanulás az EU-politika egyik központi elvévé is vált. 

A Közösségi dokumentumokban ezt a fajta tanulást úgy értelmezték, mint a versenyképességgel, a foglalkoztatottsággal és a gazdasági növekedéssel kapcsolatos problémák kezelésének egyik lehetséges eszközét. 1995-ben jelent meg az Európai Bizottság Fehér Könyve „Oktatás és tanulás – úton a tanuló társadalom felé” (Teacning and Learning – Towards the Learning Society), amely e témában az európai közösségi politika irányadó dokumentuma lett.

J. R. Gass
 szerint „az Európai Parlament és a Tanács azáltal, hogy elfogadta a Bizottság előterjesztését, elfogadta azt az álláspontot, hogy az egész életen át tartó tanulás legalább annyira az egyén önmegvalósításáról és állampolgári jogainak tényleges gyakorlásáról szól, mint amennyire gazdasági célok elérésének eszköze”.
1997-ben A tudás Európájáról szóló Bizottsági Közlemény a 2000–2006 közötti periódusra az uniós oktatási és képzési programokat az egész életen át tartó tanulás céljának szenteli. Az Amszterdami Szerződésben az egész életen át tartó tanulás hivatalosan is a közösségi politika központi elve lett. 

2000. novemberében Mrs. Viviane Reding
 bemutatta „Az Európai Bizottság memoranduma az egész életre kiterjedő tanulásról” című dokumentumot a tagállamok oktatási minisztereinek. A memorandum leszögezi, hogy az egész életre kiterjedő tanulás összefüggésrendszerében az oktatási és szakképzési rendszerek szintjeinek és területeinek jól összehangolt együttműködésére van szükség. Mondanivalóját hat kulcsüzenetben fogalmazták meg, amelyek a következők:

1. Új alapkészségek biztosítása mindenkinek

2. Több beruházás az emberi erőforrásokba

3. Innovációk a tanítás és tanulás területén

4. A tanulás értékelésének javítása

5. A tanulási tanácsadás újragondolása

6. A tanulás közelítése az otthonokhoz

 „Európa számára a legfőbb tőkét az emberek jelentik, és ezért az uniós ágazati politikák gyújtópontjában az egyéneknek kell állniuk.”
, valamint „az egész életen át tartó tanulás az állampolgári tudatosság, a társadalmi kohézió és a foglalkoztatás fejlesztésének lényeges eszköze.”
 - olvashatjuk az Európai Tanács következtetéseiben.

Az élethosszig tartó tanulás finanszírozása

Az élethosszig tartó tanulás költségei ma is működő képzési helyeken merülnek fel, a forrásokat is ők biztosítják, ezért a finanszírozás átfogóan nem vizsgálható. A tanulásba azonban nemcsak pénzt, hanem időt is be kell fektetni! 

Források

A tudásalapú társadalomnak a tudás megszerzésére irányuló tevékenységek megszervezésére, kiszélesítésére és javítására kiemelten kell figyelmet fordítania. 

A domináns finanszírozási forma továbbra is az állami közkiadás, mert az egész életen át tartó tanulás kulcselemei ezen túl is a formális iskolai oktatás, szakképzés, a felnőtt- és felsőoktatási ágazatok, illetve az iskola előkészítő ágazatok lesznek.  A felnőttképzés területén azonban jelentős kiadásokra számíthatnak az egyének és az üzleti szféra is. 

Nem csak a rugalmas képzési formák tekinthetők  költségkímélőnek, hanem az otthoni tanulás, a távoktatás és a munkahelyi gyakorlatszerzés is, ugyanis a feltételek ezekben az esetekben adottak, nem eredményeznek pótlólagos költséget.

Költségek

A költségelosztás tekintetében új finanszírozási formák megjelenését figyelhetjük meg. Az egyik ilyen a manapság divatossá vált egyéni tanulási számla alapján történő finanszírozás. Emellett a voucher (utalvány) rendszerű finanszírozás bevezetésére irányuló várakozások is felerősödtek. Ez annyiban különbözik a normatív finanszírozástól, hogy az adott képzésre szánt összeget utalványok formájában kapja meg az, aki a képzésben résztvesz. 

Megemlíthetjük a felnőttoktatási formák közül a munkapiaci képzést, amely szorosan összefügg a munkanélküliség arányával, mert ettől függően nő vagy csökken a keresettségük, valamint az állam is támogatja ezeket a formákat. Az OECD tagország körében szerzett tapasztalatok azt támasztják alá, hogy a magánforrások bővülése várható a felsőoktatás és a felnőttképzés költségviselésében. 

A felnőttoktatás pénzügyi háttere gyakran bizonytalan, ezért nagy szükség van korszerű, racionális finanszírozási eljárások alkalmazására, új elosztási szempontok érvényesítésére. A pénzügyi labilitás oka továbbá az is, hogy nincsenek elfogadott módszerek a felnőttoktatás minőségének ellenőrzésére és az általa nyújtott előnyök értékelésére.

A legtöbb OECD tagország az információs és kommunikációs technológiában (IKT) látja az életen át tartó tanulás bővítésének, költségei mérséklésének és eredményessége növelésének lehetőségét. 

� Presidency Conclusions - Lisbon European Council: 23 and 24 March 2000, � HYPERLINK "http://europa.eu.int/ISPO/services/docs/2000/jan-march/doc_00_8_en.html" ��http://europa.eu.int/ISPO/services/docs/2000/jan-march/doc_00_8_en.html�, In. Fodor Katalin: Az oktatás jövője az Európai Unióban, Jövőkutatási Központ, Oktatás és jövő tárgy, házi dolgozat, 2002. november 


� Budai Ágnes: Az egész életen át tartó tanulás (válogatás), Új Pedagógiai Szemle, 2000./11


� Az UNESCO Oktatási Szektorában a Felnőttoktatási Divízió korábbi vezetője, In: Budai Ágnes: Az egész életen át tartó tanulás (válogatás), Új Pedagógiai Szemle, 2000./11


� Politikai pályafutása alatt több ízben vezető kormányzati beosztásban dolgozott Franciaországban, oktatási miniszter 1968-69-ben, In: Budai Ágnes: Az egész életen át tartó tanulás (válogatás), Új Pedagógiai Szemle, 2000./11


� A négy „pillér”: a „megtanulni megismerni”, a „megtanulni dolgozni”, a „megtanulni együtt élni másokkal” és a „megtanulni élni”, In: In: Budai Ágnes: Az egész életen át tartó tanulás (válogatás), Új Pedagógiai Szemle, 2000./11


� Oktatás – rejtett kincs. A Jacques Delors vezette Nemzetközi Bizottság jelentése. UNESCO Könyvek. Budapest, 1997, Osiris Kiadó – Magyar Unesco Bizottság, 82. p., In: Budai Ágnes: Az egész életen át tartó tanulás (válogatás), Új Pedagógiai Szemle, 2000./11


� In: Budai Ágnes: Az egész életen át tartó tanulás (válogatás), Új Pedagógiai Szemle, 2000./11


� Gass, 1996, In: Budai Ágnes: Az egész életen át tartó tanulás (válogatás), Új Pedagógiai Szemle, 2000./11


� Az Európai Bizottság oktatási és kulturális ügyekért felelős tagja, In: Komenczi Bertalan: Az Európai Bizottság memoranduma az egész életre kiterjedő tanulásról, Új Pedagógiai Szemle, 2001. június, 


� Memorandum az életen át tartó tanulásról, Európai Közösségek Bizottsága, Brüsszel, 2000. október 30., � HYPERLINK "http://www.om.hu/letolt/nemzet/memorandum_tanulas.doc" ��http://www.om.hu/letolt/nemzet/memorandum_tanulas.doc�; Halász Gábor: Az oktatás világtendenciái: társadalmi-gazdasági átalakulás és oktatás, � HYPERLINK "http://indy.poliod.hu/modulok/egyeb/euoktatas.doc" �http://indy.poliod.hu/modulok/egyeb/euoktatas.doc�


� Memorandum az életen át tartó tanulásról, Európai Közösségek Bizottsága, Brüsszel, 2000. október 30., http://www.om.hu/letolt/nemzet/memorandum_tanulas.doc


� Az Európai Tanács Következtetései, Lisszabon, 2000. március 23-24, 2. és 8. old. 5., 24. és 25. cikkelyek; Az Európai Tanács Következtetései, Santa Maria da Feira, 2000. június 19-20., 6. old. 33. cikkely, http://www.om.hu/letolt/nemzet/memorandum_tanulas.doc


� Bizottsági Közlemény: Az egész életen át tartó tanulás európai térségének valóra váltása, Az Európai Közösségek Bizottsága, Brüsszel, 2001.11.21., � HYPERLINK "http://www.om.hu/letolt/nemzet/kozlemeny_tanulas.doc" ��http://www.om.hu/letolt/nemzet/kozlemeny_tanulas.doc�; Vámos Dóra: Az életen át tartó tanulás helyzete nemzetközi összehasonlításban, FMM, Budapest, 2003.


� Vámos Dóra: Az életen át tartó tanulás helyzete nemzetközi összehasonlításban, FMM, Budapest, 2003.


� Vámos Dóra: Az életen át tartó tanulás helyzete nemzetközi összehasonlításban, FMM, Budapest, 2003.





